’n stomp voorwerp oor die kop geslaan is. “Ná die eerste hou het hy waarskynlik reeds harsingskudding opgedoen,” het sy gesê. Volgens Petro lyk dit asof haar seun probeer het om in die huis te kom, maar dat hy weens die harsingskudding nie die kode van die deur kon onthou nie. Hy het tot by sy motor, wat in die oprit gestaan het, gestrompel en daar gewag totdat hulp opgedaag het. Sy broer en een vriend het met hul aankoms by die huis die baie bloed gesien en na hom begin soek, waarna hulle hom in die voertuig gekry het. Sy pa en broer, Wynand Kruger snr. en Wynand Kruger jr., is albei dokters. Dié dokters
Sy ouers is baie geskok en het aan Die Pos gesê hulle wil jongmense waarsku om nie laat in die aand rond te loop nie. Kobus van Loggerenberg, voorsitter van die gemeenskapspolisiëringsforum (GPF) in Mookgophong, het ook aan Die Pos gesê mense moet versigtig wees en oral op die uitkyk wees vir rondlopers in die strate. Dit is nog nie duidelik of Hannes moontlik agtervolg is toe hy by die kuierplek weg is nie. Die saak is by die polisie aangemeld, maar inwoners wat enige inligting oor die voorval het, kan vir Van Loggerenberg bel by tel. 081 562 8702. Hannes is op Woensdag 19 Junie ontslaan en sterk by sy ouers aan.
Modimolle-Mookgophong-munisipaliteit se begroting skiet ver tekort Ronél van Jaarsveld ’n Onbefondsde begroting vir die Modimolle-Mookgophong-munisipaliteit is op Dinsdag 19 Junie deur die munisipale raad goedgekeur. Dié begroting, met ’n tekort van sowat R158 miljoen, is met die hulp van amptenare van die provinsiale en nasionale tesourie opgestel. Sprekers het tydens die vergadering nie doekies omgedraai oor die geldelike verknorsing waarin die munisipaliteit verkeer nie. ’n Verteenwoordiger van die ouditeur-generaal het aan die raad gesê die munisipaliteit het ’n oudit-afwysing (disclaimer) van die ouditeur-generaal ontvang vir die 2016/2017-boekjaar. Hy het kwetsend gesê hy was 24 jaar gelede
Keina Swart ’n Winkeleienaar van Mookgophong is dood nadat gewapende rowers hom op Woensdag 20 Junie in sy winkel in die hoofstraat van Mookgophong geskiet het. Adina Sarebo, ’n Etiopiër, se winkel, Sarebo, is op die hoek van Thabo Mbekistraat, die hoofroete deur die dorp, en Nelson Mandelalaan. Volgens ’n werker, wat net as Moosa bekend wil wees uit vrees vir sy lewe, was hy ’n ooggetuie van die voorval. Hy het op die toneel aan Die Pos gesê vier gewapende mans het kort voor 19:00 die winkel binnegekom. Een van die rowers het met die intrapslag sy pistool oorgehaal en dadelik geld van Sarebo geëis. Sarebo, wat agter die toonbank was, het glo afgebuk en drie skote is op ’n kort afstand met ’n 9 mm-pistool gevuur. Al drie skote het hom in die bors getref. Volgens Moosa is hulp dadelik ontbied. Sarebo is na ’n nabygeleë kliniek gehaas, maar was met sy aankoms daar reeds dood. Volgens Moosa het hy die rowers nog nooit vantevore in die winkel gesien nie. Die rowers het in ’n onbekende motor, wat aan die oorkant van Thabo Mbeki geparkeer was, op die vlug geslaan. Die kringtelevisiekameras binne die winkel het ’n duidelik beeld van die rowers verskaf. Die rowers het nie iets gedra om
hul gesigte te bedek nie. Frans Grobler, ’n lid van die gemeenskapspolisiëringsforum (GPF), was ongeveer 18:45 in die winkel om ’n koeldrank te koop. “Ek was by die koeldrankyskas en toe ek omdraai het ’n persoon wat wou inkom skielik by die deur omgedraai, maar ek het nie onraad vermoed nie,” het hy aan Die Pos gesê. Met sy aankoms by die polisiestasie, ’n blok van waar die voorval plaasgevind het, het die kliniek gebel om te sê Sarebo is dood. “Toe ek die laken oplig, kon ek nie glo dit is dieselfde man by wie ek so pas ’n koeldrank gekoop het nie,” het Grobler gesê. Die polisie was reeds op die toneel en die forensiese span van Modimolle het beeldmateriaal by ’n aangrensende winkel verkry. Volgens Kobus van Loggerenberg, voorsitter van die GPF in Mookgophong, is hy eers byna twee uur ná die voorval in kennis gestel van die gebeure. “As ons net vroeër geweet het, kon ons die paaie afgesper en moontlik die rowers aangekeer het,” het hy aan Die Pos gesê. Dit is nog onseker of die rowers net geld wou hê en of daar enige ander motiewe was. Sarebo se liggaam is op Vrydag 22 Junie na Etiopië geneem waar hy op Saterdag 23 Junie in sy land van herkoms begrawe is. Die polisie in Mookgophong ondersoek die saak, maar niemand is nog aangekeer nie.
Bouwerk is kliphard aan die gang op die perseel waar Bela-Bela SuperSpar verlede jaar in ’n brand in puin gelê is. Volgens Carel Coetzee, een van die eienaars, vorder die bouery goed en hoop hulle om eersdaags vir die inwoners van Bela-Bela ’n datum te kan gee wanneer die nuwe Spar sy deure sal open.
Nederige lewe vol geluk en seën A Andries van der Heyde Die Pos het by Chris Snyders (81) van BelaBela gaan kuier vir ons maandelikse Toeka se dae-rubriek. Snyders geniet op sy oudag steeds goeie gesondheid, is dankbaar vir die lewe wat hy tot dusver gelei het en is geseënd om vreugde in sy lewe te ervaar. Waar kom jy vandaan en wat was jou beroep? Ek is in Kimberley gebore, het in De Aar grootgeword en het daar skoolgegaan, waarna ek by Hoërskool Gimnasium in Potchefstroom gematrikuleer het. Ek het my bekwaam as ’n passer van elektriese lokomotiewe by die destydse Suid-Afrikaanse spoorweë, waar ek vir 33 jaar gewerk het. Ek en my vrou, Lizzie, woon reeds 18 heerlike jare in Bela-Bela in die pragtige Renaissance-aftreeoord. Wat is die grootste veranderinge wat jy in jou leeftyd beleef het?
Chris Snyders (81) van Bela-Bela sê hy het baie om voor dankbaar te wees. Hy en sy vrou, Lizzie, is reeds 60 jaar getroud. Die grootste verandering was toe televisie destyds in my sitkamer verskyn het en ek nie meer met my ore naby ’n radio na ’n denkbeeldige rugbywedstryd moes “kyk” nie. Dit was nogal ’n groot belewenis. Wat dink jy van vandag se jongmense?
Hedendaagse jongmense het baie groter uitdagings op elke terrein as toe ek jonk was. Hulle sal moet aanhou, vashou en moedhou om hul doelwitte te bereik. Wat is die een les wat die lewe jou geleer het? Die lewe het my geleer om in alle omstandighede waarheid en standvastigheid hoog te ag — ja is ja, en nee is nee. Wat lees jy graag? My gunstelingskrywer is FA Venter, veral die reeks oor die Groot Trek. Mense is so negatief oor die land, maar wat maak jou opgewonde oor Suid-Afrika? Suid-Afrika is vir my ’n pragtige land. Daar is sonskyn, ruimtes, natuur, berge, see en vlaktes — wat meer wil ek hê? Wat was die onvergeetlikste reis wat jy in jou lewe onderneem het? Die mooiste plek vir my was die magtige Victoria-watervalle toe ons 60 jaar gelede, tydens ons wittebrood, per trein na Rhodesië gereis het. As jy jou hartsmense moet oornooi vir ete, wat sal jy voorsit? Ek sal vir hulle braaivleis en potbrood maak. Vir nagereg sal dit malvapoeding met baie room wees. Wie is jou kinders en kleinkinders? Ons het twee seuns, Wimpie en Louri. Albei woon in Pretoria. Ons het ook vier kleinkinders en vier agterkleinkinders.
OU KOERANTE Trek jy êrens heen, wil jy items veilig toedraai of sommer net ’n koerant gebruik vir allerlei ditjies en datjies? Besoek Die Pos se kantore en ons vriendelike personeel sal jou tot diens wees. Koerante kan afgehaal word teen ’n klein donasie vir Die Pos.
Marietjie Steenkamp Hollywood Bets, ’n dobbelonderneming in Mookgophong, is Vrydagnag 22 Junie van ’n groot bedrag kontant beroof. Dié weddenskaponderneming is langs Spar, wat ’n paar maande tevore ook deur die nag deur inbrekers geteiken is. Volgens ’n veiligheidswag by die gebou het die inbrekers deur die toiletvenster toegang tot die gebou verkry. Die inbrekers het die kringtelevisiekamera ontkoppel en die alarm afgeskakel. Die veiligheidswag en personeel het Saterdagoggend ongeveer 06:00 met oopmaaktyd onraad gemerk en by nadere ondersoek gevind dat die kluis met ’n hoekslyper oopgedwing is. Die boewe het R85 000 rand
huisroof met verswarende omstandighede, asook vir die besit van gesteelde goedere. Die polisie het vroeër gesê die Coertzes se bakkie en krag-opwekker is in dié twee se besit gevind. Ndlovu en Makondo sou in Junie om borgtog aansoek gedoen het, maar hulle het die aansoek laat vaar, het die hof vroeër gehoor. Hulle word sedert hul inhegtenisname aangehou. Die hof het tydens verlede week se verskyning gehoor dat die saak moontlik na die Modimolle-streekhof oorgeplaas sal word, maar ’n datum moet eers vasgestel word. Abraham Mohlabe, staatsaanklaer, het gesê daar word nog na die ander verdagtes gesoek. Landdros Gerrit Olivier het die saak na Woensdag 18 Julie uitgestel.
Dit is 2315. Aan die voet van Leeukop, aan die suidpunt van Chinafrika, lê die koepelstad ||Hui !Gaeb, met haar lugskepe, gondels, gragte en die ou kasteel. ’n Virtuele koepel beskerm die inwoners teen die giftige see en die gevaarlike, onbekende buitewêreld. Dit is ’n oase in die ruwe Chinafrika en ’n baken van vooruitgang in die onstuimige 24ste eeu. Maar wanneer ’n nuwe eiland uit die see verrys en gerugte die ronde begin doen dat die koepel aan die kraak is, sypel onrus onder die bevolking in. Kara, Amber, Kaleb en Mohlomi is in ’n ||Hui !Gaebse kinderhuis terwyl hul ouers in ’n hospitaal versorg word — lewend, maar in ’n diep slaap vasgekeer. Die verskyning van die wyse Sophia bring vir hulle hoop, maar haar opdrag bring vrees: Hulle moet noord trek tot in Egipte. Daar sal hulle antwoorde kry.
Bedoelde land deur F.A. Venter (Protea Boekhuis): Dit is Desember 1840 en Rudolf Dreyer en sy gesin is besig om aan ’n nuwe lewe te bou in die Republiek van Natal. Die Trekkers glo dat hulle uiteindelik hul vrye, onafhanklike staat gevind het. Toenemende inmenging van die Britse regering en konflik tussen die Boere en Zoeloes in die gebied laat egter die vrees ontstaan dat dit ’n tweede Oosgrens gaan word. Is Natal werklik die bedoelde land waarna hulle al so lank streef?
Tweespoor deur Helena Gunter (Protea Boekhuis): Tweespoor jukstaponeer ’n spesifieke Suid-Afrikaanse verlede teenoor ’n stormagtige hede. Tilla is ’n Afrikaanse dogter uit ’n geslote plattelandse gemeenskap. Op die oppervlak het haar wêreld al die kenmerke van ’n plaasidille, maar die attensies van ’n skoolmaat se pa, ’n onvergenoegde ma en spanning in haar ouers se huwelik skep ’n onderstroom wat ’n vraagteken plaas agter ’n sogenaamde bevoordeelde bestaan. Die middeljarige Fransina bestorm die ruimtes van ’n eietydse Suid-Afrika met die oormoed van ’n volksmoeder op polvye — net om elke keer teruggedryf te word na plekke waar ander glo sy hoort. Bevreemd en uitgelewer, besluit sy om te verkas, nie na ’n ander land toe nie, maar van die aardbol af. Maar toe gaan kyk sy sterre …
Ek was lus en looi die klein karnallie! Stieler van Eeden, Bela-Bela, skryf: Ek wonder eintlik wat om te sê of wat ek moes doen. Moes ek nou geluk sê omdat dit ’n kolskoot was, of moes ek die klein swerkater se kop van sy lyf geklap het? Vandag se kinders het mos menseregte, ongeag wat hulle aanvang, anders was ek, die slagoffer, seker in die moeilikheid. Ek wil inwoners waarsku om versigtig te
wees. Ek het op Maandag 25 Junie om 12:30 niksvermoedend in Driverstraat, Bela-Bela, gery toe ’n seun my motor se windskerm met ’n rek (kettie) vanuit die Reitzstraatparkie stukkend geskiet het. Ek het hom op heterdaad betrap, al het hy tussen die riete weggekruip. Ek weet wie die kind en sy ouers is en waar hulle woon en werk.
Rugby! Watse rugby? Gawie Richter, Modimolle, skryf: Oudpres. C.R. Swart het geglo vir die Springbokke om te wen, moet daar altyd ’n boer, ’n Jood en ’n polisieman in die span wees. Ongelukkig het beroepsrugby alle plesier uit hierdie sportsoort gehaal. Die liefde vir dié spel ken egter geen perke nie. Selfs ’n oorlog kon ’n rugbywedstryd nie stuit nie. ’n Skietstaking is op 29 April 1902 tydens die Anglo-Boereoorlog, tussen
Keina Swart Suid-Afrikaners is só voos vir geweldsmisdaad dat ons soms soos verslane boksers in ons hoek van die kryt bly lê. “Sewe plaasaanvalle. Vier moorde. Een naweek.” Dié boodskap het aan die begin van die week op verskeie mense se sosialemediaprofiele verskyn. Hierdie stories haal gewoonlik net een week lank die hoofnuus. Daarna beleef die buitewêreld nie hoe oorlewendes die stukkies van hul lewens optel nie: gestrem, wees, tot die dood toe bevrees in die “veiligheid” van hul eie huise. Die Pos het al vanjaar reeds oor die volgende berig: * Berdus Henrico, ’n plaasbestuurder van Melkrivier en sy verloofde, Estelle Nieuwenhuys, oorleef in Februarie ’n nagmerrieaanval nadat drie gewapende mans hulle in hul plaaswoning met ’n skroewedraaier, mes en ’n 9 mm-pistool aanval. Henrico word twee keer in die skouer geskiet en in die wang gewond. Sy verloofde is skrams raakgeskiet. * Piet (70) en Magriet (66) Botes van Settlers oorleef einde Februarie ’n aanval deur ’n groep rowers wat op hul plaas toeslaan. Hulle druk ’n pistool teen Piet se kop en bind hom en sy vrou met draad en tou vas. * Die bejaarde Hennie en Marie Coertze word in Mei in hul plaashuis op die Alma-pad buite BelaBela oorval, vasgebind en beroof. * Vier plaaswerkers van die wildsplaas Dieputten op die R516 na Marble Hall word in Mei deur vier verdagtes in hul sinkhuise aangeval. Een van die werkers word met ’n skerp voorwerp beseer terwyl twee van die rowers een van die vroue om die beurt verkrag. * Nicolene Human beleef in Mei ’n nagmerrie buite Vaalwater terwyl drie boewe by die plaashuis probeer inbreek waar sy en haar baba, Nicole, alleen tuis is. * Christo Janse van Vuuren (in sy sestigs) van Bela-Bela word in Mei by ’n vakansieoord op die Eersbewoond-pad buite Bela-Bela deur ’n groep rowers by sy karavaan aangeval en met ’n mes gesteek. * Dr. Lesly van Niekerk (63), afgetrede veearts word in Junie op ’n plaas buite Modimolle deur gewapende mans oorval en in die maag geskiet. Wetsgehoorsame Suid-Afrikaners — of hulle op plase, in dorpe en stede of in sinkhuise woon — het nie nou nuwe straatname nodig nie. Hulle gee nie om wát die lughawens se name is nie. Hulle is nie lus om te luister na nuwe onderwys-, mediese fonds- of grondonteieningsplanne nie. Hulle het ’n regering nodig wat opstaan en sê: Ons sal hierdie geweld nie een oomblik langer duld nie.
nommers — op jou foon gestoor of op die yskas geplak is. Laai ’n naspoor-toep (app) op jou foon af indien jou foon gesteel word. As jy weg van die huis af gaan: Maak seker jou foon is gelaai en dat jy jou laaier saam met jou neem.
Het jy ’n toep op jou selfoon sou jou foon gesteel word? Maak seker jou beursie en foon steek nie by jou sakke uit nie. Maak altyd seker dat jou handsak toe is wanneer jy in die dorp of elders is. Kry pepersproei en hou dit in jou handsak.